കൂദാശയുടെ നിറവില് അറ്റ്ലാന്റാ സെന്റ് മേരീസ് മലങ്കര സിറിയക് ഓര്ത്തഡോക്സ് ദേവാലയം ന്യൂയോര്ക്ക്: അമേരിക്കന് മലങ്കര അതിഭദ്രാസനത്തില്പ്പെട്ട അറ്റ്ലാന്റാ സെന്റ് മേരീസ് ദേവാലയത്തിന്റെ സമര്പ്പണ കൂദാശ കര്മ്മം സെപ്റ്റംബര് 11,12 ശനി, ഞായര് തീയതികളില് ഭദ്രാസന മെത്രാപ്പോലീത്ത അഭിവന്ദ്യ യല്ദോ മോര് തീത്തോസ് മെത്രാപ്പോലീത്തായുടെ പ്രധാന കാര്മികത്വത്തില് നടത്തപ്പെടുന്നു. അമേരിക്കന് മലങ്കര അതിഭദ്രാസനത്തില് കീഴില് ദീര്ഘകാലമായി മൂന്നു വ്യത്യസ്ത ഇടവകകളിലായി പ്രവര്ത്തിച്ചിരുന്ന അറ്റ്ലാന്റായിലെ സുറിയാനി ഓര്ത്തഡോക്സ് സഭാംഗങ്ങള്, യഥാര്ഥ ക്രൈസ്തവ സാക്ഷ്യം ഉള്ക്കൊണ്ട് പരസ്പരം യോജിപ്പോടും ഒത്തൊരുമയോടും കൂടെ ഒറ്റ ദേവാലയമായി പ്രവര്ത്തിക്കണമെന്ന തങ്ങളുടെ ചിരകാല അഭിലാക്ഷം സാക്ഷാല്ക്കരിക്കപ്പെടുന്നതിന്റെ സന്തോഷത്തിലാണ്. വിശ്വാസികളുടെ തീഷ്ണമായ പരിശ്രമത്തിന്േറയും അദ്ധാത്മിക മാര്ഗദര്ശികളായ വൈദികരുടെ ഉപദേശത്തിന്േറയും ഭദ്രാസന മെത്രാപോലീത്തായുടെ ദീര്ഘവീക്ഷണത്തിന്േറയും പരിണിതഫലമാണ് പരിശുദ്ധ ദൈവമാതാവിന്റെ മനാമത്തില് സ്ഥാപിതമാകുന്ന ഈ വിശുദ്ധ ദേവാലയം.ഇടവകയുടെ ചരിത്രത്തിന്റെ ഏടുകളില് എന്നെന്നും സ്മരിക്കപെടുന്ന ഈ അനുഗ്രഹീത ചടങ്ങിന് ഇടവക വികാരി വന്ദ്യ ജോസഫ് സി. ജോസഫ് കോറെപ്പിസ്കോപ്പ, വന്ദ്യ ബോബി ജോസഫ് കോറെപ്പിസ്കോപ്പ, മറ്റു വൈദികശ്രേഷ്ഠര്, ശെമ്മാശാര് എന്നിവര് സഹകാര്മികത്വം വഹിക്കും.വിശ്വാസികള്ക്ക് വിശുദ്ധ ആരാധനയില് വളരെ സൗകര്യപ്രദമായ രീതിയില് പങ്കുചേരുവാന് പര്യാപ്തമായ വിധത്തില് ഗവ്നേറ്റ് കൗണ്ടിയിലെ നോര് ക്രോസ് സിറ്റിയുടെ മധ്യഭാഗത്തായി ക 85നോട് ചേര്ന്നു ഒന്നര ഏക്കറോളം വരുന്ന സ്ഥലത്ത് 12000 സ്ക്വയര് ഫീറ്റ് വിസ്തൃതിയില് സ്ഥിതി ചെയ്യുന്ന ഈ ദേവാലയത്തിന് ഒന്നരമില്യന് ഡോളറോളം ചെലവായി. മൂന്നറില്പരം വിശ്വാസികള്ക്ക് ഒരുമിച്ച് വിശുദ്ധ ആരാധനയില് പങ്കുചേരുവാന് സാധിക്കുന്നതായ ദേവാലയം അതിനോടനുബന്ധിച്ചുള്ള വിശാലമായ ഹാള് ഓഫീസ് മുറികള്, സണ്ഡേസ്കൂള് ക്ലാസ് മുറികള് എന്നിവയും അറുപതിയഞ്ചില്പരം കാറുകള്ക്ക് പാര്ക്ക് ചെയ്യാവുന്ന പാര്ക്കിംഗ് സൗകര്യങ്ങളും ഉള്പ്പെടുന്നുവെന്നത് ഏറെ ശ്രദ്ധേയമാണ്.ആശ്രിതര്ക്ക് ആശ്രയമേകുന്ന പരിശുദ്ധ ദൈവമാതാവിന്റെ നാമത്തില് പ്രധാന ത്രോണോസ് സ്ഥാപിതമായിരിക്കുന്ന ഈ ദേവാലയത്തിന്റെ മറ്റു ത്രോണോസുകളില് ഒന്ന് പരിശുദ്ധ ഇഗ്നാത്തിയോസ് ഏലിയാസ് തൃതിയന് ബാവായുടെയും പരിശുദ്ധ പരുമല തിരുമേനിയുടെയും എല്ദോ മോര് ബസേലിയോസ് ബാവായുടെയും നാമത്തില് സ്ഥാപിതമായിരിക്കുന്നുവെന്നത് അനുഗ്രഹകരമായ അനുഭവം പ്രധാനം ചെയ്യുന്നവയാണ്. തലമുറകളായി തങ്ങള് കാത്തു പരിപാലിച്ചുവരുന്ന വിശ്വാസാചാരനുഷ്ഠാനങ്ങള് നിലനിര്ത്തുന്നതിനും അതുവരും തലമുറയ്ക്ക് കൈമാറുന്നതിനുമായി 1986ല് അറ്റ്ലാന്റയിലെ സുറിയാനി ക്രിസ്താനികളുടെ ഒരു ചെറുസമൂഹം തുടക്കംകുറിച്ച ദേവാലയം ഇന്ന് അതിന്റെ വളര്ച്ചയുടെ പടവുകള് ഒന്നൊന്നായി താണ്ടി അറുപതോളം വരുന്ന കുടുംബങ്ങളുടെ പരസ്പര കൂട്ടായ്മയും ആശ്രാന്തപരിശ്രമവും നിരന്തരപ്രാര്ഥനയും കൊണ്ട് മാത്രമാണെന്നുള്ളത് വസ്തുതയാണ്. അതിനായി നേതൃത്വം നല്കിയ വന്ദ്യ ജോസഫ് സി. ജോസഫ് കോറെപ്പിസ്കോപ്പ, വന്ദ്യ ബോബി ജോസഫ് കോറെപ്പിസ്കോപ്പ, 201921 കാലഘട്ടങ്ങളില് പള്ളി ട്രസ്റ്റിമാരായിരുന്ന അബി ഐപ്പ്, സിനു വര്ഗീസ്, വര്ഗീസ് കുര്യന്, സെക്രട്ടറിമാരായി സേവനം അനുഷ്ഠിച്ച ജേക്കബ് വര്ഗീസ്, ജോര്ജ് മേലേത്ത്, ലോണാ ബാബു, മറ്റു കമ്മിറ്റിയംഗങ്ങള് എന്നിവരുടെ സേവനങ്ങള് പ്രത്യേകം അഭിനന്ദനാര്ഹമാണ്.സെപ്റ്റംബര് 11 ശനിയാഴ്ച വൈകിട്ട് 5ന് അഭിവന്ദ്യ ഇടവക മെത്രോപോലീത്തക്ക് സ്വീകരണവും സന്ധ്യാപ്രാര്ഥനയ്ക്കുശേഷം അഭിവന്ദ്യ മെത്രാപോലീത്തായുടെ മുഖ്യകാര്മികത്വത്തില് വിശുദ്ധ കൂദാശകര്മ്മവും നടക്കും. അത്താഴവിരുന്നോടെ അന്നത്തെ പ്രോഗ്രാം സമാപിക്കും.12 ഞായറാഴ്ച രാവിലെ 9ന് പ്രഭാതനമസ്കാരവും തുടര്ന്ന് അഭിവന്ദ്യ മെത്രാപോലീത്തായുടെ മുഖ്യകാര്മികത്വത്തില് വി. മൂന്നിേല് കുര്ബാനയും നടക്കും.വിശുദ്ധ കുര്ബാനനാന്തരം നടത്തപ്പെടുന്ന പൊതുസമ്മേളനത്തില് വന്ദ്യ വൈദികരെ കൂടാതെ ഒട്ടനവധി വിശ്വാസികളും പങ്കുചേരും. തികച്ചും കോവിഡ് പ്രോട്ടോക്കോള് പാലിച്ച് തന്നെ നടത്തപ്പെടുന്ന ചടങ്ങുകളില് നേരിട്ടോ, പരിമിതമായ ഇന്നത്തെ സാഹചര്യത്തില് ഓണ്ലൈന് വഴിയായി ക്രമീകരിച്ചിരിക്കുന്ന തത്സമയ സംപ്രേഷണത്തിലൂടെയോ പങ്കുചേര്ന്ന് ഈ ധ്യനമുഹൂര്ത്തത്തിന് സാക്ഷ്യം വഹിക്കുവാന് വിശ്വാസികളേവരേയും കര്ത്തനാമത്തില് ക്ഷണിക്കുന്നതായി വികാരി അറിയിച്ചു.റിപ്പോര്ട്ട്: ജോര്ജ് കറുത്തേടത്ത്